70 pajjiż u aktar minn 20 organizzazzjoni internazzjonali jiltaqgħu fi Brussell fl-4 u l-5 ta' Ottubru 2016 għall-Konferenza ta' Brussell dwar l-Afganistan L-Unjoni Ewropea u l-gvern tal-Afganistan ser jospitaw b'mod konġunt il-Konferenza ta' Brussell dwar l-Afganistan fl-4-5 ta' Ottubru 2016, u b'hekk ser ilaqqgħu flimkien aktar minn 70 pajjiż 20 organizzazzjoni u aġenzija internazzjonali L-għan tal-konferenza huwa li jiġi approvat programm realistiku ta' riformi biex titwettaq il-viżjoni tal-gvern Afgan u jiġi żgurat appoġġ finanzjarju u politiku internazzjonali għal stabbiltà politika u ekonomika, bini tal-istat u żvilupp matul l-erba' snin li ġejjin. Il-konferenza ser issir taħt il-patroċinju tal-President tal-Kunsill Ewropew u l-President tal-Afganistan , li ser jagħtu bidu għall-avveniment. L-iżgurar ta' appoġġ finanzjarju matul l-erba' snin li ġejjin u ż-żieda fl-effettività tal-għajnuna, abbażi ta' qafas nazzjonali ġdid ta' żvilupp , huma kruċjali għall-istabbilizzazzjoni tal-pajjiż. L-iżvilupp u s-sigurtà jibqgħu sfidi interdipendenti u jeħtieġu li jiġu sostnuti minn appoġġ politiku ġenwin. Dan ser jinvolvi lill-komunità internazzjonali, u b'mod partikolari l-ġirien tal-Afganistan, abbażi ta' kunsens reġjonali emerġenti orjentat lejn il-paċi u kooperazzjoni ekonomika transkonfinali. "L-Afgani jeħtieġu l-paċi u l-istabbiltà, u aħna lkoll, l-Unjoni Ewropea inkluża, għandna interess qawwi biex nappoġġawhom," qalet ir-Rappreżentant Għoli tal-Unjoni għall-affarijiet barranin u l-politika ta' sigurtà, . "L-Afganistan wera d-determinazzjoni tiegħu, fil-konfront ta' sfidi konsiderevoli, li jkompli fuq it-triq tad-demokrazija u l-iżvilupp. Jeħtieġ li l-komunità internazzjonali, ibda mill-Unjoni Ewropea tagħna, tkompli tappoġġa l-isforzi tal-poplu Afgan lejn il-prosperità u l-paċi, mhux biss finanzjarjament iżda wkoll politikament. Il-konferenza tagħna hija l-waqt biex nagħmlu eżattament dan." Ir-Rappreżentant Għoli ser tikkopresjedi l-konferenza f'isem l-UE flimkien ma' , il-Kummissarju Ewropew għall-Kooperazzjoni għall-Iżvilupp. Il-Ministru għall-Affarijiet Barranin u l-Ministru għall-Finanzi Eklil Hakimi ser jikkopresiedu f'isem l-Afganistan. Il-Kap Eżekkutiv ser ikun preżenti wkoll. Il-Ministru Eklil Hakimi qal, "Il-Gvern tal-Afganistan jistenna b'interess li jaqsam mas-sħabu internazzjonali l-pjanijiet tiegħu biex tinkiseb l-awtodipendenza għall-poplu Afgan. Ser ikollna wkoll il-pjaċir li ninfurmawhom dwar il-kisbiet tagħna mill-2014 'l hawn. Il-Konferenza ta' Brussell hija opportunità għall-Afganistan u s-sħab tiegħu biex jaffermaw mill-ġdid l-impenji tagħhom għal viżjoni kondiviża ta' paċi, stabbiltà u prosperità għall-Afganistan." Ser ikun hemm avvenimenti ta' livell għoli li jiffukaw fuq l- emanċipazzjoni tan-nisa integrazzjoni reġjonali fil-marġini tal-konferenza, fl-4 ta' Ottubru. Konferenza ta' Brussell dwar l-Afganistan, 4-5 ta' Ottubru 2016 Relazzjonijiet bejn l-UE u l-Afganistan Ara l-paġna tal-laqgħa